b'\n_START_ARTICLE_\nLeague of Legends\n_START_SECTION_\nSplo\xc5\xa1no o League of Legends\n_START_PARAGRAPH_\nNa za\xc4\x8detku igre se izbere na\xc4\x8din igranja, ki je lahko trije proti trem ali petih proti petim. Nato sledi izbor ekipe, kjer lahko igralec povabi prijatelje ali igra sam. \xc4\x8ce izbere, da bo igral sam, mu sistem najde igralce, ki bodo v njegovi ekipi. Ko sta obe ekipi polni, sledi izbor herojev  in dolo\xc4\x8danje barve (modra ali vijoli\xc4\x8dna ekipa). Heroji so liki, ki jih lahko igralec izbere in z njimi igra. Do 30. decembra 2011 je bilo predstavljenih 90 herojev. Heroji se delijo na magi\xc4\x8dne in fizi\xc4\x8dne. Heroji se tedensko menjujejo in je vedno na voljo 10 herojev. Heroje pa lahko igralec kupi (s tem so mu vedno na voljo) s pomo\xc4\x8djo vplivnih to\xc4\x8dk ali udarnih to\xc4\x8dk. UTje igralec dobiva v igrah, koli\xc4\x8dina pa je odvisna od tipa igre, \xc4\x8dasa igranja in izida igre (zmaga ali poraz). Medtem ko lahko igralec UTje kupi z resni\xc4\x8dnim denarjem (evri).  _NEWLINE_Igra poteka v tako imenovanih Poljih pravice (kartah). Na za\xc4\x8detku sta bili dve karti (Klicateljeva razpoka in Zavita drevesna linija) in klasi\xc4\x8den na\xc4\x8din igre, nato so 26. septembra 2011 dodali novo karto imenovano Kristalna brazgotina. S karto Kristalna brazgotina so dodali \xc5\xa1e nov igralni na\xc4\x8din, ki se imenuje gosposki na\xc4\x8din. _NEWLINE__NEWLINE_Na za\xc4\x8detku se igralec pojavi na platformi, kjer se nahaja tudi prodajalna. Vsak \xc4\x8dlan ekipe za\xc4\x8dne s  500 cekini pri klasi\xc4\x8dnem na\xc4\x8dinu igre in s 1375 pri gosposkem na\xc4\x8dinu. Skozi vso igro igralec dobiva cekine na dolo\xc4\x8den interval \xc4\x8dasa, dodatne zlatnike pa si lahko pridobi z ubijanjem podlo\xc5\xbenikov, prvakov in nevtralnih po\xc5\xa1asti. Podlo\xc5\xbeniki so mali NIO-JI (neigral\xc4\x8deve osebe), ki se pojavljajo na 30 sekund v Neksusu (glavna stavba, ko je uni\xc4\x8dena se igra kon\xc4\x8da) in pomagajo v bitki. Nevtralne po\xc5\xa1asti so v d\xc5\xbeungli. Nekatere nevtralne po\xc5\xa1asti nosijo dodatno pove\xc4\x8danje, ki ga lahko igralec dobi, \xc4\x8de ubije to po\xc5\xa1ast. Dodatna pove\xc4\x8danja so hitrej\xc5\xa1a regeneracija magi\xc4\x8dne energije, mo\xc4\x8dnej\xc5\xa1i napad, hitrej\xc5\xa1e premikanje, dodatna magi\xc4\x8dna energija, dodatno \xc5\xbeivljenje (\xc5\xbdT), dodatna regeneracija \xc5\xbeivljenja (\xc5\xbdT okrevanje). Dodatna pove\xc4\x8danja nevtralnih po\xc5\xa1asti so poimenovana Blagoslov ku\xc5\xa1\xc4\x8darja stare\xc5\xa1ine (rde\xc4\x8de pove\xc4\x8danje), Grb starodavnega glinastega \xc4\x8dloveka (modro pove\xc4\x8danje), Vzvi\xc5\xa1anje z baronom Na\xc5\xa1orjem (baronovo pove\xc4\x8danje v klicateljevi razpoki) in Grb stiskajo\xc4\x8dega besa (zmajevo pove\xc4\x8danje v zviti gozdni liniji). Vsak igralec za\xc4\x8dne igro pri nivoju 1 in lahko skozi igro dose\xc5\xbee maksimalen nivo 18. Pri vsakem nivoju si lahko nadgradi eno izmed 4 zmo\xc5\xbenosti prvaka (prvakova zmo\xc5\xbenost).\n_START_SECTION_\nKlasi\xc4\x8den\n_START_PARAGRAPH_\nPri klasi\xc4\x8dnem na\xc4\x8dinu lahko izberemo mapo klicateljevo razpoko ali zavito drevesno linijo. Pri prvi karti je igra pet proti petim, pri drugi pa trije proti trem. Pri klasi\xc4\x8dnem na\xc4\x8dinu je potrebno po poti priti preko sovra\xc5\xbenikovih stolpov  do Neksusa. Stolpi so postavljeni po vsaki poti, prav tako pa so na vsaki poti podlo\xc5\xbenikov in prvaki, ki posku\xc5\xa1ajo za\xc5\xa1\xc4\x8dititi svoje stolpe in uni\xc4\x8diti sovra\xc5\xbenikove. Pri igri pet proti petim je normalna postavitev 2 zgoraj, 1 na sredini in 2 spodaj, lahko pa 1 zgoraj, 1 na sredini, 2 spodaj in 1 v d\xc5\xbeungli. Pri treh proti trem pa 1 zgoraj, 2 spodaj ali 1 zgoraj, 1 spodaj in 1 v d\xc5\xbeungli. _NEWLINE__NEWLINE_Vsak \xc4\x8dlan ekipe za\xc4\x8dne s 500 zlatimi cekini. Pri tem stilu igre je najpomembnej\xc5\xa1e kmetovanje (ubijanje \xc4\x8dim ve\xc4\x8d podlo\xc5\xbenikov), saj s tem dobimo ve\xc4\x8dino cekinov. Ko ekipa po poti pride preko prvega stolpa, za\xc4\x8dne napadati drugi stolp in nato \xc5\xa1e tretji stolp, nakar mora uni\xc4\x8diti inhibitor. \xc4\x8ce ima vijoli\xc4\x8dna ekipa uni\xc4\x8den inhibitor, modra ekipa za\xc4\x8dne pojavljati Super podlo\xc5\xbenike (veliko mo\xc4\x8dnej\xc5\xa1i podlo\xc5\xbeniki). Ko je inhibitor uni\xc4\x8den mora ekipa uni\xc4\x8diti \xc5\xa1e Neksusove stolpe in nato sam Neksus. Ko je Neksus uni\xc4\x8den, je igre konec in zmaga ekipa, ki je uni\xc4\x8dila Neksus sovra\xc5\xbene ekipe. Ekipa se lahko tekom igre tudi preda, tako da volijo predajo. \xc4\x8ce se ve\xc4\x8dina ekipe strinja, se preda in zmaga nasprotna ekipa. \xc4\x8cas trajanja igre je med dvajsetimi in petdesetimi minutami.\n_START_SECTION_\nGosposki na\xc4\x8din oz Dominion\n_START_PARAGRAPH_\nGosposki, se od klasi\xc4\x8dnega na\xc4\x8dina razlikuje po tem, da ni inhibitorjev in Neksusa, vendar je na karti 5 to\xc4\x8dk za zavzemanje, ki jih je potrebno zavzeti. Za la\xc5\xbeje sporazumevanje med igralci ima vsaka to\xc4\x8dka za zavzemanje svoje ime. Z zavzemanjem teh to\xc4\x8dk ekipa zbija \xc5\xbeivljenje druge ekipe in ko je \xc5\xbeivljenje ekipe na 0, ekipa zgubi. Vsaka ekipa za\xc4\x8dne na svoji strani in ima 500 \xc5\xbeivljenja in vsak \xc4\x8dlan ekipe po 1375 zlatnikov._NEWLINE__NEWLINE_Pri tem stilu igre kmetovanje ni tako pomembno, bolj pomembno je zavzemanje to\xc4\x8dk, saj s tem ekipa pridobi veliko zlatnikov. Ko se igra za\xc4\x8dne se ekipi napotita do najbli\xc5\xbejih to\xc4\x8dk za zavzemanje. Ob teh to\xc4\x8dkah so paketi zdravja, ki prvaku povrnejo del magi\xc4\x8dne in \xc5\xbeivljenjske energije. Na sredini mape pa je Vi\xc5\xa1ja zapu\xc5\xa1\xc4\x8dina (glavno pove\xc4\x8danje). Na karti so tri to\xc4\x8dke, ki ti pove\xc4\x8dajo hitrost premikanja, \xc4\x8de gre\xc5\xa1 preko njih. \xc4\x8ce imata ekipi enako to\xc4\x8dk za zavzemanje se \xc5\xbeivljenje nobeni od ekip ne od\xc5\xa1teva, \xc4\x8de pa ima modra ekipa ve\xc4\x8d to\xc4\x8dk potem se \xc5\xbeivljenje od\xc5\xa1teva vijoli\xc4\x8dni ekipi. Hitrost od\xc5\xa1tevanja \xc5\xbeivljenja je odvisna od tega, koli to\xc4\x8dk ve\xc4\x8d ima nasprotna ekipa. Pri gosposkem na\xc4\x8dinu igre se lahko ekipa preda, tako kot pri klasi\xc4\x8dnem na\xc4\x8dinu igre. \xc4\x8cas trajanja igre je med petnajstimi in petindvajsetimi minutami.\n_START_SECTION_\nTrgovina\n_START_PARAGRAPH_\nTrgovina je mesto kjer lahko igralec kupi razli\xc4\x8dne stvari z VTji ali UTji. Stvari, ki jih lahko kupi, so napisane spodaj. Te trgovine se ne sme zamenjevati s trgovino v sami igri (prodajalne).\n_START_SECTION_\nMojstrske to\xc4\x8dke\n_START_PARAGRAPH_\nMojstrske to\xc4\x8dke, so to\xc4\x8dke, ki jih dobiva igralec pri napredovanju profila. Igral\xc4\x8dev profil napreduje od 1 do 30, pri \xc4\x8demer vsako stopnjo dobi 1 mojstrsko to\xc4\x8dko. Mojstrske to\xc4\x8dke se nato na straneh mojstrskih to\xc4\x8dk postavijo na dolo\xc4\x8deno dodatno sposobnost. Strani mojstrskih to\xc4\x8dk so razdeljene na napadalni, obrambni in pomo\xc5\xbeni odsek. S postavitvijo mojstrskih to\xc4\x8dk pa igralec dobi dolo\xc4\x8dene dodatke.\n_START_SECTION_\nRune\n_START_PARAGRAPH_\nRune so nekak\xc5\xa1ni artefakti, ki jih lahko igralec postavi na runine strani, preden za\xc4\x8dne z igro. S pomo\xc4\x8djo run igralec dobi dodatne sposobnosti v sami igri. Rune je mogo\xc4\x8de kupiti z VTji v trgovini. Obstajajo 4 vrste run (znamenje, glif, \xc5\xbeig in Kvint-esenca). Igralec lahko ima po 9 run iz vsake vrste run, le Kvint-esence ima lahko le 3 (tri).\n_START_SECTION_\nPreobleke\n_START_PARAGRAPH_\nPreobleke (Ko\xc5\xbee) spremenijo izgled herojev. Vsak heroj ima nekak\xc5\xa1en osnovni izgled, za druga\xc4\x8den izgled pa je potrebno kupiti preobleko. Preobleka samo spremeni videz heroja in ne vpliva na igralnost in druge atribute heroja. Preobleke je mo\xc5\xbeno kupiti samo s pravim denarjem -  Evri . Preobleke so na 3 dnevni razprodaji za posameznega heroja 50%\n_START_SECTION_\nPove\xc4\x8danja\n_START_PARAGRAPH_\nPove\xc4\x8danja lahko igralec kupi v trgovini (Store). Pove\xc4\x8danja igralcu pove\xc4\x8dajo dobljene VTje ali izku\xc5\xa1nje (IPje) za 100% (na igro). Lahko trajajo \xc4\x8dasovno (1 dan, 7 dni) ali na zmage (4 zmage, 10 zmag).\n_START_SECTION_\nSkupki\n_START_PARAGRAPH_\nSkupki so nekak\xc5\xa1ne vre\xc4\x8de, katere lahko igralec kupi in dobi razli\xc4\x8dne heroje, heroja in njegove preobleke ali ve\xc4\x8d runinih strani. Mo\xc5\xbeno jih je kupiti samo s pravim denarjem (Evri).\n_START_SECTION_\nPrijava nespo\xc5\xa1tljivih igralcev\n_START_PARAGRAPH_\nIgralce ki ne sledijo Klicateljevemu kodeksu, lahko po kon\xc4\x8dani igri prijavi\xc5\xa1 (Report). Klicatlejev kodeks je zbirka pravil obna\xc5\xa1anja v igri. Ta pravila prepovedujejo \xc5\xbealjivke, kletvice, rasisti\xc4\x8dne \xc5\xa1ale in vzdevke in uni\xc4\x8denje igralnosti. Uni\xc4\x8denje igralnosti je vse, kar drugim igralcem uni\xc4\x8di igro. To so lahko igralci, ki zapustijo igro (SOT - stran od tipkovnice ali zapustitev igre (ang. AFK - Away from keyboard)), igralci ki ne komunicirajo s skupino in "kradejo pove\xc4\x8danja" ali pa igralci, ki pustijo da jih sovra\xc5\xbenik ubije in s tem dobi denar.'